Imtella' Settembru 1, 2021 Is-suċċessur ta' Will Smith bħala l-Prinċep ta' Bel-Air jinsab lest biex jieħu t-tron tiegħu. L-istilla ta' Hollywood ħabbar li Jabari Banks se jinterpreta l-irwol ta' Will tas-sensiela popolari Amerikana li se terġa' tibda tixxandar fix-xhur li ġejjin. Kien fil-bidu tas-snin disgħin li l-karattru ta' Will Smith li llum għandu 52 sena jieħu popolarità enormi mhux biss fl-Amerika iżda wkoll f'bosta pajjiżi Ewropej. F'filmat li xxandar fuq Youtube, Will Smith awgura lil Banks għall-irwol tiegħu bħal l-Prinċep il-ġdid ta' Bel-Air. Min-naħa tiegħu Banks aċċetta mill-ewwel l-offerta li saritlu u żvela li kien missieru li ħajru biex jipprova jieħu l-parti ta' Will wara li qara artiklu fil-gazzetta. "Din hija ħolma li saret realtà", qal Banks waqt li żied jgħid li s-sensiela kellha impatt qawwi fuq ħajtu. Is-sensiela l-ġdida li se tixxandar fuq NBC ġiet xprunata minn video li ttella' sentejn ilu minn Morgan Cooper. Huwa kien avviċinat biex jaħdem fuq dan il-proġett minn Will u Jada Pinkett Smith Westbrook Studios u Universal Television fejn issa se jingħaqad magħhom Banks. Will Smith qal lil Banks: quddiemek għandek triq mill-isbaħ, u qed inħares 'il quddiem li nkun ta' għajnuna għalik f'dan il-proċess li matulu se tkun qed tibni ħajtek u l-karriera tiegħek".